# Základná škola, Sokolíkova ul. 2, 841 01 Bratislava

### www.zssokolikova.sk, e-mail: skola@zssokolikova.sk

### tel/fax: 02/64282404

VEC:

**O Z N A M R I A D I T E Ľ K Y Š K O L Y**

Riaditeľka školy oznamuje, že v čase mimoriadnej situácie, spôsobenej prerušením vyučovania v školách v šk .r. 2019/2020, po prerokovaní s pedagogickou radou per rollam a na základe Usmernenia na hodnotenie žiakov základných škôl zo dňa 6.4. 2020 **rozhodla o spôsobe záverečného hodnotenia** takto:

* **V prvom ročníku** sa záverečné hodnotenie realizuje **formou slovného hodnotenia**, podľa pokynov ministerstva školstva.
* Všetky predmety **v druhom až deviatom ročníku** budú za druhý polrok **neklasifikované** z dôvodu, že v čase prerušeného vyučovania neumožňujú naplniť ciele predmetu kvalitnou/plnohodnotnou realizáciou. Na vysvedčení budú predmety hodnotené slovne **absolvoval.**
* Priebežné hodnotenie sa počas prerušeného vyučovania v škole realizuje formou konštruktívnej spätnej väzby poskytovanej žiakom počas učenia sa. Počas prerušeného vyučovania sa neuskutočňuje hodnotenie žiaka na základe testov a písomných skúšok. **Vyučujúci si vedie písomný záznam komunikácie so žiakom, v ktorej sú pomenované chyby žiaka a navrhnutý postup pri ich odstraňovaní.**

**Zdôvodnenie:**

* Nakoľko vzdelávanie sa uskutočňuje elektronicky za veľkej podpory rodičov, učiteľ nevie objektívne zhodnotiť prácu žiaka.
* Podľa pokynov ministerstva školstva žiak nemôže byť zo žiadneho predmetu hodnotený stupňom v prospechu nedostatočný alebo dosiahol neuspokojivé výsledky, to je nemôže opakovať ročník.
* Do 31.8. 2020 po rozhodnutí pedagogickej rady, vo výnimočnom prípade, bude rozhodnuté o postupe do vyššieho ročníka na základe preskúšania tých žiakov

2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania.

* V prípade, že by žiakovi 9. ročníka z objektívnych príčin hrozilo opakovanie ročníka bude mu určený termín na preskúšanie do 31.8.2020.

**Poznámka:**

Riaditeľka školy upozorňuje kolegov, žiakov a ich rodičov, že v prípade nového vyhlásenia ministerstva školstva ohľadom záverečného hodnotenia žiakov k 30.6.2020, bude pedagogická rada opätovne rozhodovať o spôsobe hodnotenia:

* Výchovné predmety – absolvoval,
* slovné hodnotenie predmetov podľa metodického usmernenia ministerstva školstva /zatiaľ ho nemáme/,
* klasifikácia profilových predmetov.

Mgr. Daniela Ďurkovská

riaditeľka

V Bratislave 20.4.2020